ΓΡΑΠΤΗ ΕΡΩΤΗΣΗ E-0635/00

υποβολή: Ieke van den Burg (PSE) προς την Επιτροπή

(3 Μαρτίου 2000)

Θέμα: Σχέδιο για Kinderbetreuungscheckστην Καρινθία

1. Έχει άραγε ενημερωθεί η Επιτροπή για το σχέδιο του κυβερνήτη της Καρινθίας κ. Jrg Haider να προβεί στην έγκριση χορήγησης, κατά τα πρώτα έξη έτη του παιδιού, μηνιαίου επιδόματος τέκνου στις αυστριακές μητέρες της Καρινθίας εάν μένουν στο σπίτι προκειμένου να αναλάβουν τη φροντίδα του;

2. Δεν φρονεί η Επιτροπή ότι τέτοια ρύθμιση αντιβαίνει προς τους ευρωπαϊκούς κανόνες σχετικά με το συντονισμό της κοινωνικής ασφάλισης (EOK 1408/71 και περαιτέρω)(1) και ότι πρέπει να θεωρηθεί ότι δημιουργεί διακρίσεις εις βάρος των μη αυστριακών γυναικών και των άλλων κατοίκων της Καρινθίας;

3. Δεν φρονεί η Επιτροπή ότι ο αποκλεισμός των μεταναστών και των μη αυστριακών (αντιστοίχως μη κοινοτικών πολιτών) από την χορήγηση του επιδόματος τέκνου αντιβαίνει προς την ευρωπαϊκή παράδοση βάσει της οποίας μέτρα που αφορούν τα παιδιά και την παιδική μέριμνα πρέπει να ισχύουν για όλους τους κατοίκους;

(1) ΕΕ L 149 της 5.7.1971, σελ. 2.

Απάντηση της κ. Διαμαντοπούλου εξ ονόματος της Επιτροπής

(7 Απριλίου 2000)

Η Επιτροπή έχει στρέψει την προσοχή της στο σχέδιο στο οποίο αναφέρεται η κ. βουλευτής.

Επειδή δενπάρχει εναρμόνιση των θεμάτων κοινωνικής ασφάλισης, κάθε κράτος μέλος είναι αρμόδιο να καθορίσει όλες τις λεπτομέρειες της κοινωνικής νομοθεσίας του, εφόσον ασκώντας αυτήν την αρμοδιότητα σέβεται το κοινοτικό δίκαιο.

Όμως,πάρχει κοινοτική νομοθεσία που συντονίζει τα διάφορα εθνικά συστήματα κοινωνικής ασφάλισης, που περιέχεται στον κανονισμό (ΕΟΚ) 1408/71(1) και στον κανονισμό περί του τρόπου εφαρμογής της 574/72, και που αποσκοπεί στην άρση των φραγμών στην ελεύθερη κυκλοφορία των εργαζομένων και των μελών των οικογενειών τους, εξασφαλίζοντας κάποιες βασικές αρχές όπως η ίση μεταχείριση με τουςπηκόους της χώρας, η εξαγωγή των κοινωνικών επιδομάτων στην κοινοτική επικράτεια, ο συνυπολογισμός των περιόδων ασφάλισης και ο ορισμός μίας μόνον εφαρμοστέας νομοθεσίας.

Οι προαναφερθέντες κανόνες συντονισμού της κοινωνικής ασφάλισης προστατεύουν τα δικαιώματα των διακινούμενων εργαζομένων που προέρχονται από την Ένωση ή τον Ευρωπαϊκό Οικονομικό Χώρο. Επομένως οι τυνήσιοι, μαροκινοί, αλγερινοί και τούρκοιπήκοοι που είναι νόμιμα εγκατεστημένοι σε ένα κράτος μέλος, επωφελούνται εξίσου από την ίση μεταχείριση όσον αφορά την κοινωνική ασφάλιση βάσει των συμφωνιών που συνδέουν τη χώρα καταγωγής τους με την Κοινότητα. Οιπήκοοι τρίτων χωρών στην επικράτεια των κρατών μελών δεν μπορούν να επικαλεστούν το κοινοτικό δίκαιο για να τους παραχωρηθεί ισότητα στη μεταχείριση σε σχέση με τουςπηκόους της χώρας. Από τα προηγούμενα προκύπτει ότι κατά την εφαρμογή των προϋποθέσεων για την έγκριση και την καταβολή της νέας παροχής κοινωνικής ασφάλισης που σχεδιάζουν να εισαγάγουν οι αυστριακές αρχές, αυτές οφείλουν να σεβαστούν την αρχή της μη διάκρισης λόγω ιθαγένειαςποθέτοντας ότι οιπήκοοι των χωρών της Κοινότητας και των τεσσάρων προαναφερθέντων κρατών επωφελούνται του επιδόματος αυτούπό τους ίδιους όρους με τους αυστριακούςπηκόους.

Εξάλλου, η Επιτροπή είχε ήδη την ευκαιρία το 1997 να προτείνει την επέκταση του προσωπικού πεδίου εφαρμογής των κανονισμών (ΕΟΚ) 1408/71 και (ΕΟΚ) 574/72 στουςπηκόους όλων των τρίτων χωρών που είναι ασφαλισμένοι σύμφωνα με τη νομοθεσία ενός κράτους μέλους και που διαμένουν νόμιμα στο έδαφος της Κοινότητας. Η πρόταση αυτή(2) εξακολουθεί να βρίσκεταιπό εξέταση στο Συμβούλιο.

Εξάλλου η Επιτροπή επίσης ενέκρινε πρόσφατα πρόταση απλοποίησης και μεταρρύθμισης των κανόνων συντονισμού των συστημάτων κοινωνικής ασφάλισης(3) που καλύπτει όσους είναι ασφαλισμένοι με βάση τη νομοθεσία κοινωνικής ασφάλισης ενός κράτους μέλους και προστατεύει εξίσου τουςπηκόους τρίτων χωρών. Βάσει της διαδικασίας της συναπόφασης, αυτή η πρόταση εξετάζεται τώρα από το Κοινοβούλιο, καθώς και το Συμβούλιο όπου η έγκρισή της απαιτεί ομοφωνία.

(1) Τελευταία ενοποιημένη έκδοση: Κανονισμός (ΕΚ)118/97 (ΕΕ L 28 της 30.10.1997).

(2) ΕΕ C 6 της 1.1.1998.

(3) ΕΕ C 38 της 12.2.1999.